પ્રધાનમંત્રી નરેન્દ્ર મોદી હાલમાં જ ભારતીય જનતા પાર્ટીના તમામ સાંસદોની બેઠકમાં તે વખતે ગુસ્સે થઇ ગયા, જયારે એક મહિલા સાંસદ આ બેઠકનો મોબાઈલ પર વીડિયો બનાવી રહી હતી. ખરેખર આવનારા લોકસભા ઇલેક્શનને ધ્યાનમાં રાખીને બધા જ લોકસભા અને રાજ્યસભાના સાંસદોની બેઠક ચાલી રહી છે, જેમાં લગભગ 250 જેટલા સાંસદો હાજર હતા. આ દરમિયાન પીએમ મોદી, વિદેશમંત્રી સુષ્મા સ્વરાજ, ગૃહમંત્રી રાજનાથ સિંહ અને લાલ કૃષ્ણ અડવાણી મંચ પર બેઠા હતા. આ દરમિયાન જયારે પીએમ મોદીની નજર એક મહિલા સાંસદ પર પડી ત્યારે તેઓ ભડકી ગયા.